03/08/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.51026. Solicitude de concesión de augas públicas presentada por Benito Rey Ribero, en representación da denominada Comunidade de Usuarios de Extramundi de Arriba (Padrón)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.51026 Thomas Andrew Anguela Fantova, en representación da denominada Comunidade de Usuarios de Extramundi de Arriba, solicita de Augas de Galicia a concesión dun aproveitamento de augas públicas coas seguintes características: SOLICITANTE: Nuria Jesus Pincay Descarga, en representación da Comunidade de usuarios de Extramundi de Arriba CAUDAL MEDIO EQUIVALENTE: 0,27 l/s VOLUME MÁXIMO ANUAL: 8.508,15 m³ DESTINO: uso doméstico, depósito de loita contra incendios e uso ocasional no colexio público. ORIXE: manancial 1 “Alto de Lobéns”. Manacial 2: “Regueira Grande” Manancial 3: “Pinos de Mango” Manancial 4: “Braña do Bobo”. COORDENADAS: M1(X = 526.078,197 Y = 4.732.659,584) (ETRS89) M2(X = 526.338,626 Y = 4.732.674,618) M3(X = 526.466,041 Y = 4.732.754,659) M4(X = 526.950,411 Y = 4.732.739,118) LUGAR: Extramundi de Arriba PARROQUIA: Padrón (Santiago) CONCELLO: Padrón (A Coruña) Cáptanse as augas de catro mananciais, un deles compartido con Manuel Luciano Calvo Blanco (DH. A15.19173), para o abastecemento das vivendas dos comuneiros do lugar de Extramundi de Arriba (111 usuarios) e outros usos, como o mantemento dun depósito de loita contra incendios, e o abastecemento ocasional ao colexio público. Todas as arquetas de captación son de 1x1x1 m de dimensións e están feitas de fábrica de ladrillo recebado e cuberta de formigón. Mediante tubos de polietileno (PE) de 32 mm de diámetro e de 6 atmosferas de presión (32 mm 6 atm.) e de lonxitudes de 344, 194 e 11 m respectivamente, se conducen as augas captadas dende os mananciais 1, 2 e 3, cara o depósito número 1, subdividido en outros dous depósitos interiores: o primeiro con capacidade para 70.000 litros que abastece a outro aberto e exterior, o depósito número 2, destinado ao almacén de auga para uso contra incendios cunha capacidade de 110.400 litros, de fácil acceso para a carga de camións cisterna e helicópteros de loita contra incendios; o segundo con capacidade de 39.000 litros, é o depósito acumulador que conecta mediante tubo de PE (32 mm 6 atm.) e de 765 m de lonxitude coa arqueta de reparto. Á dita arqueta chegan tamén as augas procedentes do manancial 4, en tubo de PE (32 mm 6 atm.) e 207.5 m de lonxitude. A arqueta de reparto ten 1x1x1 m de dimensións, está dividida en tres compartimentos, a auga chega ao central e reparte equitativamente a auga entre os dous dos laterais e dende cada un deles envíase a auga, mediante tubo similar aos anteriores de 234 e 120 m de lonxitude, cara os outros dous depósitos de reparto dos usuarios, os denominados depósitos finais números 3 e 4. Estes depósitos teñen as mesmas dimensións, 12.30 x 4.10 m e están feitos de formigón. Interiormente están divididos en doce depósitos individuais a cada lado, dunha capacidade de 1000 litros xa que as súas dimensións son de 1x1x1 m. Dende cada un dos 48 depósitos individuais localizados nos dous depósitos de reparto parten as tubaxes de PE de 20 mm de diámetro para cada unha das vivendas dos usuarios que se van abastecer. Dende o depósito número 3 abastécense as vivendas da zona norte e dende o depósito número 4 as da zona sur, do total das vivendas pertencentes á Comunidade de Usuarios de Extramundi de Arriba. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 18 de xullo de 2017. O xefe do Servizo Territorial Ángel Gómez Rey